
A résztvevő feladatai a mobilitás előtt 
Kérjük, röviden mutassa be, hogyan készült fel a mobilitásra.
	A továbbképzés tematikáját és céljait megismertem. A továbbképzéssel kapcsolatos tájékoztató anyagokat elolvastam.
Kitöltöttem a jelentkezési lapokat, a képzéssel kapcsolatos dokumentumokat.
Megadtam az utasbiztosításhoz szükséges adatokat. Ellenőrizetem azt, adatokat, hogy a valóságnak megfelelnek- e.
A kiutazáshoz szükséges banki adatokat megadtam és ellenőriztem a bankszámla számom és az IBAN számom helyességét.
Meghatároztam a külföldi tanulási céljaimat. Nagyon örültem a témának, mert egyre több nagyon hasznos és érdekes téma ez, hisz egyre több gyermek, diák szorul valamilyen fejlesztésre. 
A programban olyan módszert és elméleti anyagot találtam, amely az oktatói munkámat tudná segíteni. A legfontosabb módszereket és anyagokat meghatároztam a képzéssel kapcsolatban.
Online tájékoztató előadáson a Prágával és a képzéssel kapcsolatban részt vettem, és megismertem utazás fontosabb részleteit.
Megfogalmaztam, hogy az iskolánk gyakorlatába hogyan illeszkedik majd bele a továbbképzés. A vezetőkkel és a fejlesztő pedagógussal egyeztettem az SNI-s tanulói jelenlegi helyzetével és számával kapcsolatban.
Angol a képzés nyelve, így átismételtem az angol nyelvvel kapcsolatos ismereteimet, fontosabb nyelvtani szabályokat. Az oktatáshoz szükséges szakkifejezéseket megkerestem a szótárban.
Csehországgal kapcsolatos PPT-t alaposan tanulmányoztam, megismertem kulturális sajátosságokat, a cseh a szokásokat. 
Tájékozódtam a szállásról és az iskoláról, amely a képzésért felelős. Google segítségével próbáltam megismerkedni a közlekedési lehetőségekkel is. 










Tanulási eredmények
Az elvárt tanulási eredmények meghatározása a mobilitás tervezési szakaszában (pályázat)
(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)
	A képzés során szeretném megismerni a cseh SNI-s tanulóknál alkalmazott pedagógiai módszereket, az SNI-s tanulók azonosítását, felkészítését. Kiemelt figyelemmel kezelném a   módszertani különbségeket a kurzus során.
Fontos, hogy megismerjem a fogadó iskolánkat: az alkalmazott oktatási módszereket, a tanmenetek elkészítését, az oktatási környezetet, és a szakképzést.
Reményeim szerint lesz lehetőségem megismerni a fogadó iskola felépítését, eszközeit, a tanulási környezetét. 
A mobilitás végén az oktatási módszereim között lesznek olyan eszközök, mellyel képes leszek azonosítani a tanulási nehézséggel küzdő gyerekeket.
Képes leszek megállapítani, hogy a tanulók mely képességeikkel vannak problémák: diszlexia, diszgráfia, diszkalkulia, ADHD, figyelemzavar.
Lehetőség szerint a képzésen tanultakat képes leszek alkalmazni a munkám során.
Képes leszek javítani az SNI-s gyermekekkel való kapcsolatomat, és jobban megérteni a tanulási nehézségeiket.
Az új módszereket és feladatok közül néhányat képes leszek beépíteni a napi munkámba.
Képes leszek megosztani a tanultakat a vezetőséggel, kollégákkal, tanulókkal. 
Képes leszek fejleszteni az együttérző képességemet, és a krízis helyzeteket hatékonyabban tudom majd megoldani.



A tanulási eredmények értékelése a mobilitás után
(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

	Mit tanult, tapasztalt, sajátított el a mobilitás alatt? Miben fejlődött?
	Az első nap az oktatás délután valósult meg. Az előadás során megismerhettük a cseh oktatási rendszert, ami nem sokban tér el a magyartól. Megismerhettük, hogy Csehországban, hogy állnak az SNI-s diákokhoz.  Csehországban és Magyarországon hasonló módon azonosítják az SNI-s tanulókat. A különbséget az adja, hogy a cseh rendszerben sokkal szigorúbban veszik az SNI-s tanulókkal való bánásmódot és a fejlesztést. A diákokat segítő fejlesztő pedagógus az oktatóval együtt dolgozik napi szinten a tanórákon és a szülők is kapnak segítséget az otthoni fejlesztéshez. 
Emellett megmutatták és bemutatták a fogadó iskolánkat is. 
Az EUDCAnet iskolában más oktatási rendszerben készítik fel a diákokat, nagy hangsúlyt helyeznek az idegen nyelvek ismeretére. A projekt oktatás élen járó, és a tanítási módszerek, az értékelés (százalékos osztályzás) eltérnek a hazaitól. A tanulók mire eljutnak az érettségire 2-3 idegen nyelven is tudnak társalgási szinten. Az órákat cseh és idegen nyelven is megtartják, akár két tanár közösen. 
A fogadó iskola felszereltsége kiváló volt és nagyon barátságos, hangulatos: az épület, az étterem, a tanári, a közösségi tér magas színvonalú volt. Az oktatási eszközök (laptop, telefon, tablet, nyomtató) minden tanuló számára elérhető. Sok kisebb közösségi teret alakítottak ki a tanulók részre. Az étkezés kapcsán kiemelném, hogy a büfében/ étkezőben is nagyon más szabályok vannak, sok egészségesebb étel is található és a kártyát, amit ott használnak a szülő kontrollálják, hogy mit vásárolhatnak. 
A testnevelés órákat új módon tartják: minden tanulónak egy meghatározott óraszámot kell teljesíteni a sikeres tanévhez, de hogy hol és mikor teljesíti az részben a diákra van bízva. Lehet bármely sportot vagy konditermet látogatni, ahol az eltöltött órák után igazolást adnak. A szakmám miatt ez kicsit jobban érdekelt volna, de sajnos erre most nem volt mód. 
Nagyon megnyerő volt még az alsós tanterem, ahol a szünetekben, szabadidőben is talál elfoglaltságot a diák könyvek, játékok, közösségi játékok tekintetében. 
A mobilitás alatt sok olyan új módszert tanultam, amelyek segítenek jobban megérteni és támogatni a nehéz helyzetben lévő SNI-s gyerekeket. Előadást tartottak a diszlexia, a diszgráfia, ADHD és az autizmus témakörökből. A feladatok, amiket kaptunk az emberek két agyféltekéét mozgatták meg. Ezek olyan gyakorlatok, amelyekkel megállapítható, hogy melyik agyféltek a domináns. Csoportban dolgoztunk fel egy tanórát, amelynek során az ADHD-s tanulókkal a család és a barátság témakört ismertettük meg angol nyelven. Kaptunk kis műanyag eszközöket, matatókat, amelyek segítenek az ADHD-s tanulóknak a fókusz fenntartásában.
Szerdán meglátogattunk egy szociális (egészségügyi) oktatási intézményt, amely szellemi, mentális és testi sérült emberekkel foglalkozik. Az óvoda, általános iskola, középiskola és az élethosszig tartó tanítás és gondoskodás volt az intézmény feladata. A sérült felnőttek és kisgyermekek látványa nagyon megindító volt. Láttuk azt az odaadást és a szeretetet, amellyel az ott dolgozók, fejlesztők, ápolók körülvették őket. Az intézményben alkotói szobák vannak, ahol megnéztük, és megcsodáltuk az ott készült alkotásokat (képek, szőnyegek, kerámiák).
Csütörtöki oktatáson gyakorlati feladatokat kaptunk, melyek főként a figyelmet fejlesztik. Kaptunk fejlesztő feladatlapotokat, amelyeket nagyon hasznosnak találtam és úgy vélem órákon is jól hasznosíthatóak. Egyik előadáson gondolattérképet is készítettünk, ezt korábban is használtam az oktatás során, de itt is kaptunk új szemléletet és irányelvet. Ezután egy újabb előadást tartottak az ADHD felismeréséről, szerepéről a korai iskolaelhagyásban. 
A nap végén a gamifikációt mutatta be nekünk gyakorló tanárként az egyik fiatal előadó. A számítógépes játékok hatása a gyerekekre, és a különböző online elérhető játékok, az MI használata az órákon és házi feladatként nagyon érdekes volt számomra. Az online játékok mellett párhuzamban bemutatott néhány táblajátékot is, amit az oktatás során jól lehet hasznosítani. Kiemelte, hogy a magas képernyőidő miatt fontosnak tartja, hogy az iskolában törekedjünk a fejlesztés során a hagyományos játékokat is használni.  A nap végén körbe ültünk és játszottunk egy játékot, amely bármelyik tantárgy keretében használhatunk.
A mobilitási projekt segített abban, hogy magabiztosabb legyek. Sokkal nyitottabb lettem az SNI-s diákokkal szemben, vagyis inkább bátrabb a problémáikkal és az azokhoz való alkalmazkodással szemben.  Megértettem, hogy más gondolkodásmód és logika szükséges a képzésük során. Megtanultam, hogy figyelembe kell venni az egyedi gondolkodás módjukat és sok új dolgot megtanultam a magatartásukról. Nyitottabb lettem, új embereket ismertem meg és barátságokat kötöttem.  A házigazdáink is nagyon kedvesek és segítőkészek voltak, nyitottan álltak a kérdéseinkhez, kéréseinkhez is. Az előadók nagyfokú felkészülésről adtak tanúbizonyságot és telje mértékben hitelesek voltak. Látszott, hogy nem egy betanult előadást, hanem a munkájuk során alkalmazott feladatokat, eszközöket mutatták be nekünk. 
Prága megismerése a városnézések alkalmával életre szóló élmény volt. Megnéztük a fontosabb látványosságokat: Nemzeti Múzeum, táncoló ház, Vyšehrad vár, Károly híd, Cafe Slavia, Orloj óratorony,a Franz Kafka feje szobor. A prágai gasztronómia fantasztikus, egyik esete sült csülököt vacsoráztunk az óvárosban egy étteremben. 


	Mennyire teljesültek az előzőleg meghatározott célkitűzései?
	Az előre megfogalmazottcéljaim teljesültek, sőt véleményem szerint még hasznosabb is volt, mint amire előre számítottam. Sok érdekes tudással bővült a tanítási módszerem. Az osztályfőnöki óráimon mindenképpen fogom alkalmazni a 9. évfolyamban az órára ráhangoló feladatokat, de a többi feladatot is a későbbi évfolyamokon is. Ezek A/4-es lapon lévő nyomtatott ábrák, amelyeken játékos feladatokat kell elvégezni a két kezünkkel. Összefoglaláshoz szeretném a gondolattérkép készítést használni. A gyerekeknek megtanítani, hogy a tanulásukat megkönnyítsék otthon.  Az ADHD-s tanulóknak kisebb tárgyakat fogok majd bevinni, ezzel is javítani tudom a koncentrációs képességüket.
Fejlődött az angol nyelvi kompetenciám írásban és szóban.
Összességében az előre meghatározott célok közül mindent elértem, és a továbbképzés új módszertanokat, elméletet és szakmai fejlődést hozott.

	A tapasztalatok milyen előnyt jelentenek a hazai előmenetele/további munkája során?
	A megszerzett tapasztalatok előnyt jelentenek majd a napi munkámban. Az iskolában és az osztályomban lévő SNI-s, BTMN -es tanulókhoz teljesen új szemléletben próbálok közeledni a jövőben. Az ADHD-s tanulóknak több szünetet és változatosabb feladatokat fogok a jövőben készíteni, hogy fenntartsam az érdeklődésüket. 
A megismert új módszereket alkalmazni fogom, és talán jobban fogom kezelni a nehezebb helyzeteket, és a tanulóknak is eltudom majd magyarázni az SNI-s tanulók eltérő gondolkodás módját. A megszerzett video anyagokat akár osztályfőnöki órán is megnézzük, így érzékenyíteni tudom a többi tanulót, javul a jövőben a szociális érzékenység.
A kollégákkal is megosztom a jó gyakorlatot, amelyet szereztem a képzés során.


	Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról?
	A képzés legfontosabb tanúsága az volt, hogy nem kell az SNI-s tanulókat külön iskolában és speciális képzések keretében tanítani, hanem a helyes módszereket kell megtalálni és használni. És az ő képzésük több annál, minthogy időhosszabbítást kapnak. Az nappali tagozatos osztályokban integráltan oktatják a tanulókat, csak több figyelmet és magas színtű támogatást kapnak a tanároktól, a pedagógiai szakszolgálatoktól és a fejlesztő pedagógusoktól. A szülőket is támogatják és rengeteg segítséget kapnak az SNI-s tanulók kezelésével, magatartásával kapcsolatban. A másik jó gyakorlat, amit alkalmaznak az a kis létszámú osztályok, és a csoportbontás. A cseh rendszer sokkal rugalmasabb, de egyben szigorúbb is, több hangsúlyt helyez a pedagógusokra, és az előírt szakvélemény alapján kell a tanmenetet is összeálltani. A tanulási környezet sokkal lazább, a diákok felszabadultak. Érdeklődő és együttműködő a munkakörnyezet kialakítása fontos a tanítás során. A meglátogatott órákon a tanulók nyelvtudása kimagasló volt, és számomra is fontossá vált az idegen nyelvek ismerete. Sokkal több lehetőséget és élettapasztalatot szereznek a több idegen nyelv ismerete és alkalmazása során. A prágai kultúra egy igazi multikultúra, ahol több ország állampolgárai találkoznak és tanulnak egymástól. Ezen kívül erős a nemzeti identitás, és ragaszkodnak a szokásaikhoz, ételekhez, a kultúrához.



Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?
(A terjesztésre, beépítésre vonatkozó tervek.)
	A képzésen megszerzett ismeret és módszertan hatékonyan támogatja az SNI-s tanulókat az iskolánkban. Az intézményben, ha több osztályban is alkalmazzuk ezeket a technikákat javulhatnak az osztályzatok és a vizsgaeredmények.
A megtanult módszereket a napi munkám során is alkalmazni fogom. Várhatóan javul majd a kommunikáció az SNI-s diákok és a tanárok között. Hamarabb észre fogom venni , ha az egyik tanulómnak esetleg valamilyen problémája van a tanulás során, és jelezni tudom a fejlesztő pedagógusnak.
A nemzetközi csoporttal való együttműködés keretében megismertem több ország kultúráját, nyitottabb és befogadóbb lettem. Így jobban tudok alkalmazkodni az esetlegesen hozzánk más kultúrából érkező tanulókhoz. 
A képzésen megismert jó gyakorlatokat megosztom a kollégákkal, és javaslatot teszek ezek intézményi szintű bevezetésére. Így a szakmai munkám minőség is javulni fog.
A mobilitás során új emberekkel ismerkedtünk meg, nemzetközi kapcsolatokat építettük ki, és megosztottuk egymás között a tapasztalatainkat. Ezt felhasználhatjuk az iskolánkban, és több nemzetközi szervezettel alakíthatunk ki szorosabb kapcsolatot.



További információ: Az iskola és a világ TKA, 2016.


A továbbképzés programja / szakmai látogatás (job shadowing) munkaterve napi lebontásban
	Daily Programme
5- Day Course Modules
The courses are every day from 09.00 to 14:00.

DAY 1
·        Module 01 – Introduction to the course
·        Module 02 – Czech Education Model and inclusion of children with special needs.
·        Module 03 – Special needs: theoretical background (physical disorders, psychiatric disorders, emotional problems, behavioral problems, learning disorders (or disabilities, gifted children)
DAY 2
·        Module 04 – Integration and inclusion, exclusion, mainstreaming, identification risks, factors, and barriers
·        Module 05 – Stereotypes and myths in regards to teaching children with special needs
DAY 3
·        Module 06 – Activities for special needs children
·        Module 07 – Communication and cooperation with parents and family, examples of the best practices
·        Module 08 – Teaching multicultural classes (mutual understanding and respect)
DAY 4
·        Module 09 – Enhance practices for children who have or are at risk of developing mental health disorders
·        Module 10 – Learning disabilities are not a handicap
·        Module 11 – Activities for gifted children, developing creative thinking, (task-based learning, problem-based learning, project-based learning, experiential learning, real-world task)
DAY 5
·        Module 12 – Feedback & Project workshop, school visits, cultural excursion in the local area,
·        Module 13 – Individual projects, presentation of activities



Dátum: 2026.június 23.		
                                                                                                                                                                                                      résztvevő aláírása

